
POS MEDIU 2007-2013
1.  S.C. COMPANIA DE APĂ Olt S.A.  Slatina
I. S.C. Compania de Apă Olt S.A. Slatina este operator regional încă de la înmatricularea sa la Oficiul Registrului Comerţului de pe langă Tribunalul Olt din data de 08.03.2007 şi are ca acţionari Judeţul Olt, reprezentat prin Consiliul Judeţean Olt, mun. Slatina şi oraşele Scorniceşti, Drăganeşti-Olt, Potcoava şi Piatra-Olt, reprezentate prin Consiliile Locale.
II. Există Asociaţia de Dezvoltare Intercomunitară “Oltul”, asociaţie înregistrată în Registrul Asociaţiilor şi Fundaţiilor aflat la grefa Judecătoriei Slatina sub nr. 1/06.02.2007 şi înfiinţată în conformitate cu prevederile Legii nr. 215/2001, republicată cu modificările şi completările ulterioare, ale Legii nr. 51/2006 şi ale Legii nr. 241/2006, modificate prin O.G. 13/2008 şi ale O.G. nr. 26/2000, cu modificările şi completările ulterioare.

III. Urmările pozitive pe care le are înfiinţarea Asociaţiei de Dezvoltare Intercomunitară “ Oltul”:

- este semnatară a Contractului de Delegare a gestiunii serviciului de alimentare cu apă şi de canalizare încheiat cu Operatorul.

- constituie interfaţa între autorităţile Publice Locale şi Operator.

Ca urmări negative menţionăm:
- neimplicarea autorităţilor în luarea deciziilor privind gestioarea serviciilor de alimentare cu apă şi de canalizare,

- nu simplifică procedura de aprobare a preţurilor şi tarifelor practicate de Operatorul regional întrucât devine competentă în acest sens numai de la data la care autorităţile locale deliberative hotărăsc trecerea la tariful unic în întreaga arie de delegare.
IV. Asociaţia de Dezvoltare Intercomunitară “Oltul” este formată din 6 membri asociaţi, după cum urmează:
- Judeţul Olt, reprezentat prin Consiliul Judeţean Olt,

- Municipiul Slatina, reprezentat prin Consiliul Local Slatina,

- Oraşul Scorniceşti, reprezentat prin Consiliul Local Scorniceşti,

- Oraşul Drăgăneşti-Olt, reprezentat prin Consiliul Local Drăgăneşti-Olt,
- Oraşul Piatra-Olt, reprezentat prin Consiliul Local Piatra-Olt, 

- Oraşul Potcoava, reprezentat prin Consiliul Local Potcoava.

V. A fost depusă Aplicaţia de finanţare la Comisia Europeană sub denumirea de “Reabilitarea şi extinderea sistemelor de alimentare cu apă/apă uzată în judeţul Olt”, în acest moment aşteptând aprobarea acesteia.
2.  S.C. AQUAVAS S.A.  Vaslui

I. S.C. AQUAVAS S.A. Vaslui este operator regional înfiinţat în anul 2005, cu preluarea efectivă a activităţii în luna ianuarie 2008 în municipiul Vaslui, Bârlad şi Negreşti.
II. Există Asociaţia de Dezvoltare comunitară. Ea urmează să-şi modifice statutul şi actul constitutiv conform prevederilor Legii nr. 51/2006 şi ale Legii nr. 241/2006, modificate prin O.G. 13/2008.

III. Aspectele pozitive ale înfiinţării Asociaţiei sunt:

- existenţa unui singur contract de delegare a serviciilor,

- adoptarea unor hotărâri unice în ceea ce privşte operatorul,

- practicarea, după o evoluţie favorabilă, a unor tarife unice în întreaga arie regională,

- realizarea în comun a unor proiecte de investiţii publice de interes zonal sau regional destinate înfiinţării, modernizării şi/sau dezvoltării, după caz, a sistemelor de utilităţi publice aferente Serviciului în judeţ.

Aspectele negative:

- condiţionarea măririi ariei regionale de către hotărârile adoptate prin unanimitatea de voturi a membrilor Asociaţiei,

- condiţionarea gestionării serviciului într-un municipiu de votul membrilor Asociaţiei (alte municipii, oraşe, etc.)

IV. Asociaţia de Dezvoltare Intercomunitară este formată din 5 membrii: Consiliul Judeţean Vaslui, Consiliul Local Vaslui, Consiliul Judeţean Bârlad, Consiliul Local Huşi, Consiliul Local Negreşti.
V. Nu s-a depus cererea de finanţare întrucât suntem un operator regional nou, iar proiectul POS va fi finalizat în luna martie 2009.
3.  S.C. COMPANIA AQUASERV S.A.  Tg. Mureş
I.    S.C. COMPANIA AQUASERV S.A. Tg. Mureş este operator regional.
II.  Există Asociaţia de Dezvoltare Intercomunitară (AQUA INVEST MUREŞ) înfiinţată potrivit Legii nr. 51/2006 şi a Legii nr. 241/2006, modificate prin O.G. 13/2008.

III.    În acest moment este prematur să ne pronunţăm cu privire la eventualele urmări, pozitive sau negative, ale constituirii Asociaţiei de Dezvoltare Intercomunitară AQUA INVEST, deoarece este de puţin timp înfiinţată pentru ca efectele să se manifeste.
IV.    Asociaţia de Dezvoltare Intercomunitară este formată din 30 de membrii.
V.    Până în prezent nu s-a depus cerere de finanţare în cadrul programului POS Mediu 2007-2013.
4.  S.C. ACET S.A.  Suceava
I.    Este operator regional din anul 2005.
II.    Există o asociaţie cu 10 autorităţi locale şi Consiliul Judeţean, pentru programul SAMTID. Nu există ADI conform legislaţiei actuale. Este programată o Adunare Generală pentru modificarea celei existente, în data de 16.09.2008.
III.    Întrucât nu există experienţă pentru ADI conform noilor prevederi legale nu ne putem pronunţa cu privire la aspectele pozitive sau negative. Din experienţa anterioară considerăm că este bine că vor fi două entităţi, OR şi ADI şi nu OR  şi mai multe autorităţi cu contracte, regulamente şi tarife diferite.
IV.    ADI va fi formată din 32 de autorităţi locale din 114 existente în judeţul Suceava.
V.    Nu s-a dispus cererea de înfiinţare.
5.  CUP S.A.  Focşani
I.    CUP S.A. Focşani este operator regional cu 3 acţionari (Consiliul Local Focşani, Consiliul Local Adjud, Consiliul Local Odobeşti); este în curs extinderea cu Panciu şi Mărăşeşti precum şi preluarea activităţii.
II.    ADI "Vranceaqua" este în curs de constituire.
III. Nu ne putem pronunţa cu privire la aspectele pozitive sau negative.
IV.    Vor fi 9 membri, inclusiv Consiliul Judeţean Vrancea (sunt incluse localităţile care vor primi finanţare în această etapă).

V.    Cererea de finanţare este în curs de întocmire şi trimitere de către Tahal.

6.  S.C. APĂ CANAL 2000 S.A.  Piteşti
I.    S.C. APĂ CANAL 2000 S.A. Piteşti parcurge în prezent procedura de transformare în operator regional.
II.    La nivelul judeţului Argeş nu există o Asociaţie de Dezvoltare Intercomunitară înfiinţată potivit  Legii nr. 51/2006 şi a Legii nr. 241/2006, modificate prin O.G. 13/2008.
III.    În ceea ce priveşte urmările pe care le are înfiinţarea ADI apreciem că acestea ar fi următoarele:
- constituirea cadrului instituţional necesar pentru atragerea fondurilor de coeziune,
- respectarea condiţionalităţilor de mediu impuse prin Tratatul de Aderare la Uniunea Europeană,

- creşterea gradului de acces al cetăţenilor la serviciile publice de alimentare cu apă şi de canalizare,

- dezvoltarea instituţională a operatorilor prin implementarea proiectelor cu finanţare europeană.
IV.     Nu cunoaştem numărul membrilor.
V.    În cadrul Programului POS Mediu 2007-2013 nu s-a depus cerere de finanţare.

7.  S.C. AQUASERV S.A.  Tulcea
I.    S.C. AQUASERV S.A. Tulcea a fost înfiinţată în 2007 ca Operator Regional   (ROC) pentru apă şi apă uzată în judeţul Tulcea. Sediul central al companiei este în municipiul Tulcea. ROC Aquaserv S.A. asigură servicii de aprovizionare cu apă potabilă şi de colectare a apelor uzate în 4 oraşe din cele 5 oraşe ale judeţului, respectiv: Tulcea, Măcin, Isaccea şi Sulina.
II.    În scopul de a realiza în comun proiecte de dezvoltare a infrastructurii  aferente serviciilor de alimentare cu apă şi de canalizare la nivelul judeţului Tulcea s-a înfiinţat Asociaţia de Dezvoltare Intercomunitară (ADI) numită: „Dezvoltarea durabilă a serviciilor de apă şi de canalizare din judeţul Tulcea”. Este înfiinţată potrivit Legii nr. 51/2006 şi a Legii nr. 241/2006, s-a constituit în cadru legal, în conformitate cu dispoziţiile prevăzute de O.G. nr. 26/2000 cu privire la asociaţii şi fundaţii, modificată prin Legea nr. 246/2005, şi a fost înscrisă în Registrul fundaţiilor din cadrul Judecătoriei Tulcea în data de 18.05.2005.
III.    Aspecte pozitive:
- regionalizarea serviciilor de apă şi de canalizare din judeţul Tulcea,
-înfiinţarea Companiei Operator Regionale,  având în vedere creşterea eficienţei şi calităţii serviciilor oferite iar, pe de altă parte strategia guvernului de implementare a fondurilor de coeziune, acestea urmând a fi accesate numai de operatorii regionali,
- studiul de oportunitate privind delegarea gestiunii a fost aprobat prin hotărâri ale administraţiilor locale din cele 4 localităţi: Tulcea, Măcin, Isaccea şi Sulina şi de Consiliul Judeţean Tulcea şi a fost prezentat în dezbatere publică la fiecare din unităţile administrati-teritoriale.
- s-a elaborat şi a fost aprobat Caietul de sarcini al serviciului public de alimentare cu apă si de canalizare,

- s-au inventariat toate mijloacele fixe ale fiecărui sistem de alimentare cu apă şi de canalizare din cadrul ADI, întocmindu-se listele bunurilor din domeniul public şi privat pentru fiecare sistem în parte, de asemenea, aprobate prin hotărâri ale consiliilor locale,

- s-au negociat împreună cu autorităţile publice locale părţi componente ale contractului de delegare a gestiunii serviciilor publice de alimentare cu apă şi de canalizare, respectiv: dispoziţii speciale, parte comună; dispoziţii speciale, parte de apă; dispoziţii speciale, parte de canalizare,
- în urma Master Planului dezvoltat la nivelul întregului judeţ Tulcea, acoperind sectoarele apă potabilă şi apă uzată în perspectiva anului 2026, incluzând o evaluare generală a impactului asupra mediului, a rezultat o listă de investiţii prioritare aprobate şi semnate de autorităţile locale implicate în ADI şi deservite de ROC. Sunt prezentate costurile de investiţie şi de operare şi o propunere pentru prioritizare investiţiilor, luând în consideraţie ţintele specifice din Tratatul de Aderare negociat de România cu Uniunea Europeană. Este cuprinsă de asemenea o analiză a macro-suportabilităţii şi prefezabilităţii investiţiilor propuse. Pe baza acestei prioritizări a fost elaborat Studiul de Fezabilitate „Reabilitarea şi extinderea sistemelor cu apă/apă uzată în judeţul Tulcea, România”. Acest Studiul de Fezabilitate a fost aprobat de fiecare autoritate locală implicată în ADI, prin Hotărâri ale Consiliilor Locale.
IV.    ADI este formată din 5 membrii: Municipiul Tulcea prin Consiliul Local Tulcea, Judeţul Tulcea prin Consiliul Judeţean Tulcea, Oraşul Isaccea prin Consiliul Local Isaccea, Oraşul Sulina prin Consiliul Local Sulina, Oraşul Măcin prin Consiliul Local Măcin. 
V.    ADI şi ROC sunt semnatarii depunerii cererii de finanţare pentru proiectul    „Reabilitarea şi extinderea sistemelor cu apă/apă uzată în judeţul Tulcea, România”. Proiectul a fost aprobat de Autoritatea de Management pentru POS Mediu în următoarele condiţii:

- responsabilitatea pentru implementarea proiectului revine S.C. Aquaserv S.A. Tulcea în cooperare cu Asociaţia de Dezvoltare Intercomunitară „Dezvoltarea durabilă a serviciilor de apă şi de canalizare din judeţul Tulcea”.
- asigurarea co-finanţării din surse locale şi de la S.C. Aquaserv S.A.

- angajamentul S.C. Aquaserv S.A. de respectare a legislaţiei privind cheltuielile eligibile.

Decizia de finanţare a Proiectului „Reabilitarea şi extinderea sistemelor cu apă/apă uzată în judeţul Tulcea, România” finanţat în cadrul Axei prioritare 1 – POS Mediu a fost aprobată de către Comisia Europeană la Bruxelles pe data de 28.05.2008. Ca urmare a primirii de la CE a deciziei de aprobare, MMDD urmează a semna contractul de finanţare cu toţi beneficiarii de proiecte majore.
8.  COMPANIA DE UTILITĂŢI PUBLICE DUNĂREA  Brăila
I.    COMPANIA DE UTILITĂŢI PUBLICE DUNĂREA  Brăila este în curs de  a deveni operator regional.
II.    Există Asociaţia de Dezvoltare Intercomunitară înfiinţată potrivit Legii nr. 51/2006 şi a Legii nr. 241/2006, modificate prin O.G. 13/2008.
III.    Înfiinţarea Asociaţiei de Dezvoltare Intercomunitară este condiţie obligatorie pentru accesarea fondurilor de coeziune.
IV.    Asociaţiei de Dezvoltare Intercomunitară este formată din 43 de membri din care unul reprezentat de Consiliul Judeţean Brăila şi 42 de consiliile locale ale oraşelor şi comunelor judeţului Brăila.

V.    Cererea de finanţare se va depune în momentul constituirii operatorului unic.

9.  S.C. COMPANIA DE APĂ Tîrgovşte Dâmboviţa
I. S-a înfiinţat ROC
II. Există Asociaţia de Dezvoltare Intercomunitară (ADI) înfiinţată potrivit Lg. 51/2006 şi Lg. 241/2006 modificată de O.G. 13/2008; dar nu şi-a modificat statutul  conform ultimelor prevederi legale.

III. Nu ne putem pronunţa cu privire la aspectele pozitive sau negative.
IV. Este formată din 6 membri, numai oraşele din judeţ.
V. Este în curs de realizare aplicaţia cu sprijinul MMDD. S-a realizat Master Planul unde sunt prevăzute investiţii de 112.000.000. EUR în perioada 2010-2013.

10.  S.C. COMPANIA DE APĂ S.A.  Buzău

I. S.C. Compania de Apă S.A. Buzău este în curs de constituire ca şi operator regional.
II. În luna martie 2008 a fost constituită Asociaţia de Dezvoltare Intercomunitară Buzău 2008.
III. Înfiinţarea Asociaţiei de Dezvoltare Intercomunitară prezintă, din punctul nostru  de vedere o serie de avantaje cum ar fi: asigurarea continuă şi de calitate a serviciilor de apă şi de canalizare; reducerea pierderilor; prioritizarea investiţiilor; îmbunătăţirea relaţiilor cu clienţii; implementarea unui Master Plan la nivelul judeţului Buzău.
IV. Asociaţia de Dezvoltare Intercomunitară Buzău 2008 este formată din 6 membrii:

- Municipiul Buzău prin Consiliul Local al Municipiului Buzău,

- Municipiul Râmnicul Sărat prin Consiliul Local al Municipiului Râmnicul Sărat,

- Oraşul Nehoiu prin Consiliul Local al oraşului Nehoiu,

- Oraşul Patarlagele prin Consiliul Local al oraşului Patarlagele,
- Oraşul Pogoanele prin Consiliul Local al oraşului Pogoanele,

- Judeţul Buzău prin Consiliul Judeţean Buzău.

V. Nu a fost depusă cerere de finanţare în cadrul programului POS Mediu 2007-2013, firma care a asigurat licitaţia a întocmit documentaţia Master Plan la nivelul judeţului Buzău, fiind încă în faza de discuţii.

11.   S.C. APAVIL S.A.  Râmnicu Vâlcea
I. S.C. APAVIL S.A.  Râmnicu Vâlcea este operator regional.
II. Există Asociaţia de Dezvoltare Intercomunitară “APA VÂLCEA” înscrisă ca persoană  juridică fără scop patrimonial sub nr. 8/14.04.2008 la Judecătoria Rm. Vâlcea.
III. Având în vedere stadiul organizării ADI “APA VÂLCEA”, nu se poate face un bilanţ al urmărilor în relaţia dintre cele două unităţi. La momentul actual cele două organizaţii se găsesc în faza negocierii anexelor la Contractul de delegare a gestiunii serviciilor de alimentare cu apă şi de canalizare.
IV. ADI “APA VÂLCEA” are un număr de 37 membrii, cu posibilităţi de extindere în perioada imediat următoare.
V. Nefiind finalizat Master Planul pe judeţ nu s-a putut depune cerere de finanţare în cadrul programului POS Mediu 2007-2013. În urma negocierii dintre Consiliul Judeţean Vâlcea şi consultantul ILF, Master Planul va fi transmis până la finele lunii septembrie 2008.
12.   S.C. ACVARIM S.A.  Râmnicu Vâlcea
I. S.C. ACVARIM S.A. nu este operator regional.
II. La nivelul judeţului  este înfiinţată o Asociaţie de Dezvoltare Intercomunitară.

III. Nu cunoaştem urmările înfiinţării ADI
IV. Nu ştim numărul de membrii ai Asociaţiei de Dezvoltare Intercomunitară.

V.  Nu deţinem informaţii despre cererile de finanţare în cadrul programului POS Mediu 2008-2013.

13.  S.C.  APAREGIO  Gorj S.A.
I. S.C. APAREGIO Gorj S.A. este operator regional ce îşi desfăşoară activitatea în municipiile Tg.-Jiu şi Motru şi în oraşele Tg.-Cărbuneşti, Bumbeşti Jiu şi Ţicleni.
II. Asociaţia de Dezvoltare Intercomunitară A.D.I.A. a fost înfiinţată în anul 2006, actul constitutiv şi statutul asociaţiei fiind modificate potrivit legislaţiei.
III. Urmările pozitive ale înfiinţării asociaţiei sunt:
- garanţia executării prestaţiilor de către un operator specializat,
- întărirea capacităţii tehnico-financiare a operatorului regional,

- asigurarea calităţii serviciilor prin monitorizarea lor,

- urmărirea derulării investiţiilor şi fondurilor de investiţii,

- facilitatea de colaborare a operatorului şi autorităţilor locale cu un singur organism,
- posibilitatea măririi ariei de operare a serviciilor prin aderarea şi a altor comunităţi locale la nivelul judeţului.
IV. Asociaţia de Dezvoltare Intercomunitară A.D.I.A. este formată din 6 membri, respectiv Consiliile Locale din Tg.-Jiu, Motru, Tg.-Cărbuneşti, Bumbeşti Jiu, Ţicleni şi Consiliul Judeţean Gorj.

V. Cererea de finanţare a aplicaţiei “Extinderea şi reabilitarea sistemelor de alimentare cu apă şi canalizare în judeţul Gorj” din cadrul POS Mediu 2008-2013 a fost depusă.
14.   S.C. AQUACARAS  S.A.  Caraş Severin
I. S.C. AQUACARAS  S.A. este operator regional.
II. Asociaţia de Dezvoltare Intercomunitară este în curs de constituire.

III. Urmările pozitive vor fi:
- abordarea integrată a problemelor comunitare,

- şanse mai mari de a obţine finanţări europene,

- politică unitară de mediu,

- dezvoltare economico-socială unitară.

IV. Nu cunoaştem numărul de unităţi administrative care au emis hotărâri cu privirela aderarea la ADI 
V. Nu este cazul.
15.  S.C.  APA – C.T.T.A. S.A.  Alba Iulia
I. S.C.  APA – C.T.T.A. S.A.  Alba Iulia este operator regional.
II. Există Asociaţia de Dezvoltare Intercomunitară denumită “APA Alba”.
III. Urmări pozitive: 

- stabilirea, ajustarea şi modificarea tarifului unic în numele şi pe seama unităţilor administrativ teritoriale membre,
- celelalte atribuţii ale A.D.I. care se interferează cu activitatea operatorului, pot fi pozitive sau negative în funcţie de existenţa sau inexistanţa în executivul A.D.I. a specialiştilor necesari.
IV. Asociaţia de Dezvoltare Intercomunitară este formată din 34 de membrii: Consiliul Judeţean Alba, Consiliile Locale din cele 11 municipii şi oraşe ale judeţului şi 22 Consilii Locale Comunale.

V. Nu s-a depus cererea de finanţare în cadrul programului POS Mediu 2007-2013 deoarece Consultanţii ILF (Austria) şi Dahlem (Germania) nu au finalizat până la această dată Master Planul deşi termenul iniţial de predare a fost 15 ianuarie 2008.
16.   S.C. VITAL S.A.  Baia Mare, Maramureş
I. S.C. VITAL S.A. Baia Mare este operator regional, ca urmare a includerii în capitalul social a unor contribuţii din partea mai multor unităţi administrativ teritoriale, contractul de delegare urmând a fi perfectat în luna octombrie 2008, iar operarea efectivă în cursul anului 2009.
II. Există Asociaţia de Dezvoltare Intercomunitară care se numeşte „ ADIL” Maramureş şi care funcţionează în baza dispoziţiilor legale în vigoare.

III. Avantajele pe care le are înfiinţarea ADI:
- furnizarea în comun a Serviciilor de apă şi canalizare pentru unităţile administrativ teritoriale, membre ale asociaţiei,

- realizarea în comun a proiectelor de dezvoltare a infrastructurii aferente Serviciului de apă şi canalizare.

IV. Numărul membrilor ADI  Maramureş este de 23 din 76 de unităţi administrativ teritoriale.
V. În cursul lunii septembrie 2008, se va finaliza şi se va depune spre aprobare Master Planul.
17.    Serviciul Public de Alimentare cu Apă si Canalizare  Baileşti, Dolj
I. Operatorul regional este Compania de Apă Craiova.
II. Există Asociaţia de Dezvoltare Intercomunitară înfiinţată potivit Lg. 51/2006 şi Lg. 241/2006 modificată de O.G. 13/2008.
III. Urmările pozitive sunt atragerea de fonduri europene pentru investiţii.

IV. Asociaţie de Dezvoltare Intercomunitară are 64 de membrii.
V. Cererea de finanţare se va depune până la sfârşitul anului  întrucât proiectul se află în etapa de studiu de fezabilitate.

18.    DIRECŢIA APĂ-CANAL  Paşcani, Iaşi
I. În conformitate cu Ordinul nr. 199/23.03.2006 de aprobare a eliberării Licenţei de operator, Direcţia Apă-Canal Paşcani operează în municipiul Paşcani şi comunele Motca, Todieşti, Harmaneşti şi Cotnari.

II. Există Asociaţia de Dezvoltare Intercomunitară înfiinţată potivit Lg. 51/2006 şi Lg. 241/2006 modificată de O.G. 13/2008 care este în curs de înfiinţare.

III. Urmările pozitive sunt atragerea de fonduri.
IV. Asociaţie de Dezvoltare Intercomunitară are 16 comune (membrii).
V. Nu s-a depus cerere de finanţare pe POS Mediu 2008-2013.
19.  S.C.  COMPANIA DE  APĂ S.A.  Braşov  
I. Din data de 30.07.2008 R.A. Compania de APĂ  Braşov s-a transformat în S.C. Compania de APĂ S.A.  Braşov şi este în curs de a deveni operator regional.
II. Există Asociaţia de Dezvoltare Intercomunitară înfiinţată potivit Lg. 51/2006 şi Lg. 241/2006 modificată de O.G. 13/2008.

III. Nu ne putem pronunţa cu privire la aspectele pozitive sau negative.
IV. Este formată din 17 membrii.

V. Nu s-a depus cerere de finanţare în cadrul programului POS Mediu 2007-2013.

20.   S.C. AQUABIS  S.A.  Bistriţa Năsăud
I. S.C. AQUABIS S.A.  Bistriţa Năsăud este operator regional.
II. Există Asociaţia de Dezvoltare Intercomunitară înfiinţată potivit Lg. 51/2006 şi Lg. 241/2006 modificată de O.G. 13/2008.

III. Urmări pozitive:

- asigurarea promovării proiectului judeţean “Alimentarea cu apă şi evacuarea apelor uzate în judeţul Bistriţa-Năsăud, în valoare de 80.745 mii euro (Proiect Municipal Services Project-Contract 2)”.
Urmări negative:
- preluarea serviciilor celorlalti operatori (toţi în stare de faliment),

- neexistenţa utilajelor de intervenţie la avarii (acestea fiind la lichidator),

- tarif apă-canal diferit.

IV. Asociaţia de Dezvoltare Intercomunitară are 49 de membrii.

V. Studiul de fezabilitate este în curs de elaborare, data depunerii aplicaţiei la Bruxelles este 15.11.2008.

21.   S.C. APA SERV S.A.  Bacău

I. S.C. APA SERV S.A.  Bacău nu este operator regional.
II. Există Asociaţia de Dezvoltare Intercomunitară înfiinţată potivit Lg. 51/2006 şi Lg. 241/2006 modificată de O.G. 13/2008.

III. Nu ne putem pronunţa cu privire la aspectele pozitive sau negative.
IV. Asociaţia de Dezvoltare Intercomunitară are 80 de membrii.

V. Nu s-a depus cerere de finanţare în cadrul programului POS Mediu 2007-2013.

22.   S.C. APĂ-CANAL S.A.  Sibiu
I. S.C. APĂ-CANAL S.A. Sibiu nu este operator regional dar au fost emise Hotărâri ale Consiliilor Locale privind delegarea gestiunii în 12 localităţi situate în judeţul Sibiu.

II. Există Asociaţia de Dezvoltare Intercomunitară „Asociaţia Apei Sibiu” din care facem parte.
III. Nu există urmări ale înfiinţării ADI.
IV. Asociaţia de Dezvoltare Intercomunitară este formată din 23 de membrii.

V. Nu a fost depusă cererea de finanţare în cadrul programului POS  Mediu 2007-2013. Urmează să fie depusă, probabil, în cursul lunii septembrie sau octombrie. În cursul lunii septembrie se va finaliza Studiul de Fezabilitate.

23.   S.C. APA PROD S.A.  Deva, Hunedoara

I. S.C. APA PROD S.A.  Deva, Hunedoara este operator regional din anul 2005, odată cu asocierea oraşelor din cadrul Programului SAMTID - Consiliul Judeţean Hunedoara şi oraşele Brad, Simeria, Călan, Orăştie, Geoagiu, Haţeg şi comunele Băcia, Ilia, Dobra, Sântamarie Orlea, Bretea Română.
Ulterior a avut loc şi asocierea municipiilor Deva şi Hunedoara şi Consiliul Judeţean Hunedoara în cadrul Programului ISPA.

În prezent S.C. APA PROD S.A. operează în municipiile Deva, Hunedoara şi Brad, oraşele Simeria, Călan, Geoagiu, Haţeg şi comunele Băcia, Ilia, Dobra, Sântamarie Orlea, Bretea Română, Certeju de Sus precum şi în localităţile limitrofe acestora.
II. În data de 04.09.2008 a fost finalizat procesul de constituire al Asociaţiei de Dezvoltare Intercomunitară „AQUA PREST HUNEDOARA”.
III. Nu există urmări ale înfiinţării ADI.
IV. Numărul membrilor este de 24.
V. Până în prezent nu a fost depusă nici o cerere de finanţare în cadrul programului POS Mediu 2007-2013.

24.  S.C. SECOM S.A.  Turnu Severin, Mehedinţi
I. S.C. SECOM S.A.  Turnu Severin este operator regional din 28.03.2008

II. Există Asociaţia de Dezvoltare Intercomunitară care se numeşte „ Asociaţia pentru managementul serviciilor de apă şi canalizare Mehedinţi”. A fost înfiinţată în aprilie 2007.

III. Urmări negative:

- nu se înţelege sensul asociaţiei.

IV. Asociaţia are 14 membrii din care 8 sunt ai operatorului regional.

V. A fost transmis Master Planul Judeţului pentru observaţii către Ministerul Mediului.

25.   S.C. HIDRO PRAHOVA S.A.  Ploieşti, Prahova
I. S.C. HIDRO PRAHOVA S.A.  Ploieşti a fost înfiinţată ca operator regional operând în 10 oraşe din Judeţul Prahova, oraşe beneficiare ale Programului SAMTID. În acest moment în aria de operare se află 16 oraşe (din care un municipiu) şi 17 comune, aria de operare fiind în extindere.

II. În anul 2004 a fost înfiinţată Asociaţia “ Parteneriatul Oraşelor Mici şi Mijlocii din Judeţul Prahova” (conform cu dispoziţiile O.G. 26/2000 cu privire la asociaţii şi fundaţii) având ca asociaţii 13 oraşe şi Consiliul Judeţean Prahova.
Este în curs de aprobare, la nivelul autorităţilor publice locale, Statutul asociaţiei “Parteneriatul pentru Managementul Apei-Prahova” constituită în conformitate cu prevederile Lg. 51/2006 şi 241/2006 modificată prin O.G. 13/2008.
III. Asociaţia nu a funcţionat efectiv.

IV. Asociaţia “Parteneriatul pentru Managementul Apei-Prahova” este formată din 31 de asociaţii şi anume: 13 oraşe (din care un municipiu), 17 comune şi Consiliul Judeţean Prahova.

V. A fost depusă cerere de finanţare în cadrul programului POS Mediu 2007-2013.

26.   S.C. APA TÂRNAVEI MARI S.A.  Mediaş, Sibiu

I. S.C. APA TÂRNAVEI MARI S.A. Mediaş, Sibiu este operator regional în baza licenţei de operare nr. 0255 pentru serviciul public de alimentare cu apă şi canalizare, eliberată în 15.07.2008, în temeiul Ordinului Preşedintelui ANRSC.
II. Există  Asociaţia de Dezvoltare Intercomunitară “Apa Târnavei Mari” care a fost înregistrată în Registrul Asociaţiilor şi Fundaţiilor la Judecătoria Mediaş sub nr. 29/10.12.2007.
III. Urmările înfiinţării Asociaţiei de Dezvoltare Intercomunitară “Apa Târnavei Mari” sunt pozitive. Asociaţia urmăreşte să armonizeze serviciile de apă şi canalizare pentru binele locuitorilor din regiune; aprobă planul de investiţii necesar fiecărei localităţi membre asociaţiei, pentru conformitate cu normele UE şi cele naţionale; atrage finanţări pentru investiţii în toate localităţile membre, sprijină operatorul regional în vederea implementării programului de investiţii, sprijină micile comunităţi în vederea dezvoltării şi modernizării serviciilor.
IV. Asociaţia de Dezvoltare Intercomunitară “Apa Târnavei Mari” este formată din 32 de membri unităţi administrativ-teritoriale din N-E judeţului Sibiu şi Consiliul Judeţean Sibiu.
V. Cererea de finanţare în cadrul programului POS Mediu 2007-2013 a fost depusă în martie 2008 şi a fost aprobată în baza Deciziei de Aprobare nr.C(2008)2433 din 09.07.2008 de către Comisia Europeană.
27.   S.C. ECOAQUA S.A.  Călăraşi

I. S.C. ECOAQUA S.A.  Călăraşi este operator regional.

II. Există  Asociaţia de Dezvoltare Intercomunitară numită „ECOAQUA”.
III. Nu ne putem pronunţa cu privire la aspectele pozitive sau negative.
IV. Asociaţia de Dezvoltare Intercomunitară este formată din 6 membrii: municipiile Călăraşi, Olteniţa, Urziceni (judeţul Ialomiţa) şi oraşele Lehliu-Gară, Budeşti şi Fundulea.
V. S-a depus cerere de finanţare în cadrul programului POS Mediu 2007-2013.

28.   S.C. APA SERVICE S.A.  Giurgiu
I. S.C. APA SERVICE S.A. Giurgiu funcţionează ca operator regional din septembrie 2007.
II. Asociaţia de Dezvoltare Intercomunitară a fost înfiinţată în februarie 2007.
III. La nivel regional, ADI este un element cheie pentru:

- îmbunătăţirea calităţii şi eficienţei în infrastructură şi serviciile locale de apă,
- realizarea obiectivelor de mediu,
- durabilitatea investiţiilor.
IV. Asociaţia de Dezvoltare Intercomunitară este formată din: mun. Giurgiu prin Consiliul Local, oraşul  Bolintin Vale prin Consiliul Local, oraşul Mihăileşti prin Consiliul Local, Bolintin Deal prin Consiliul Local, comuna Slobozia prin Consiliul Local, judeţul Giurgiu prin Consiliul Judeţean.
V. Prin POS Mediu a fost pregătit proiectul "Reabilitarea şi extinderea sistemelor de alimentare cu apă şi de canalizare în jud Giurgiu" cu o valoare de 71,5 milioane euro, care se va implementa în perioada 2008-2013.

29.   S.C. APA GRUP  BOTOŞANI  S.A. 
I. S.C. APA GRUP BOTOŞANI S.A. este operator regional din octombrie 2005 în subordinea Consiliului Judeţean.
II. Nu există o  Asociaţie de Dezvoltare Intercomunitară.
III. Nu ne putem pronunţa cu privire la aspectele pozitive sau negative.
IV. -

V. Până în prezent nu a fost depusă nici o cerere de finanţare în cadrul programului POS Mediu 2007-2013.

30.  S.C. RAJA S.A.  Constanţa

I. S.C. RAJA S.A. Constanţa este operator regional.
II. În vederea creării Cadrului instituţional adecvat pentru îndeplinirea criteriilor de eligibilitate POS Mediu 2007-2013 (cap.Utilităţi de management al apelor. Regionalizarea serviciilor de apă-Cadrul legal) s-a demarat procedura de înfiinţare a Asociaţiei de Dezvoltare Intercomunitară (ADI) prin emiterea Hotărârii Consiliului Judeţean Constanţa nr. 255/13.08.2008 privind aprobarea participării Consiliului Judeţean Constanţa în cadrul Asociaţiei de Dezvoltare Intercomunitară “Dobrogea”.
III. Nu ne putem pronunţa cu privire la aspectele pozitive sau negative.

IV. Până în data de 8.09.2008, 36 de Consilii Locale au emis hotărâri privind aderarea la Asociaţia de Dezvoltare Intercomunitară “Dobrogea”.
V. Până în prezent nu a fost depusă nici o cerere de finanţare în cadrul programului POS Mediu 2007-2013.
31.   S.C.  COMPANIA JUDEŢEANĂ APA SERV S.A.  Neamţ
I. S.C. APA SERV S.A. Neamţ este operator regional.
II. Este constituită Asociaţia de Dezvoltare Intercomunitară „AQUA NEAMŢ”.

III. Urmările pozitive sau negative ale înfiinţării Asociaţiei de Dezvoltare Intercomunitară nu pot fi cuantificate întrucât până în prezent nu a luat hotărâri.
IV. Asociaţia de Dezvoltare Intercomunitară este formată din 34 de membrii.
V. Este elaborat Master Planul la nivelul judeţului Neamţ, există propunerea pentru prima aplicaţie financiară. Nu a fost luată în discuţie, până în prezent de către Ministerul Mediului şi Dezvoltării Durabile.

32.   S.C.  APAVITAL S.A.  Iaşi
I. S.C. APAVITAL S.A.  Iaşi este operator regional.
II. Există Asociaţia Regională a Serviciilor de Apă Canal Iaşi – ARSACIS.

III. În perioada relativ scursă de la înfiinţare s-au desprins următoarele aspecte:

- pozitive: monitorizarea unitară a modului de îndeplinire a sarcinilor din contractul de delegare.

- negative: comunicare anevoiasă cu membrii asociaţiei avînd în vedere numărul mare al acestora cît şi dispersia teritorială mare.

IV. ARSACIS cuprinde 98 de membri.

V. Nu s-a depus încă cererea de finanţare întrucît nu s-a definitivat încă forma finală a Masterplanului.
33.   S.C. APASERV Satu Mare S.A.
I. S.C. APASERV Satu Mare S.A. este operator regional.
II. Stadiu ADI:
- În urma H.G. nr. 855/2008, Consiliul Judeţean Satu Mare a elaborat Actul constitutiv şi Statutul ADI, care urmează a fi aprobat într-o şedinţă viitoare.
- Consiliul Judeţean Satu Mare a făcut demersurile pentru obţinerea denumirii: “ASOCIAŢIA DE DEZVOLTARE INTERCOMUNITARĂ PENTRU SERVICII ÎN SECTORUL DE APĂ UZATĂ DIN JUDEŢUL SATU MARE”.
III.  Nu ne putem pronunţa cu privire la aspectele pozitive sau negative.

IV.  Nu cunoaştem numărul membrilor
 V. Până în prezent nu a fost depusă nici o cerere de finanţare în cadrul programului POS  Mediu 2007-2013.

NU AU RĂSPUNS:
1.  S.C. COMPANIA DE APĂ S.A. Arad
2.  S.C. AQUATERM AG 98 S.A. Curtea de Argeş

3.  S.C. COMPANIA DE APĂ SOMEŞ S.A. Cluj
4.  S.C. COMPANIA DE APĂ OLTENIA S.A. Dolj

5.  S.C. APA SERV S.A. Alexandria, Teleorman

6.  S.C. APA NOVA S.R.L. Prahova
7.  S.C. APA NOVA S.R.L. Bucureşti

8.  S.C. AQUATIM S.A. Timişoara

9.  S.C. APA VIEŢII S.R.L. Timişoara

10.  VEOLIA APA SERVICII Bucureşti
11.  S.C. APĂ-CANAL Oneşti S.A, Bacău

12.  S.C. COMPANIA DE APĂ ORADEA  S.A. Bihor

